kardosdrur/scandi-wiki huggingface dataset:
Ewart Horsfall

Ewart Douglas Horsfall (født 24. maj 1892 i Liverpool, død 1. februar 1974 i Devizes) var en engelsk roer og olympisk guldvinder.

Rokarriere 
Horsfall gik på Eton College og senere Oxford University og var allerede kendt som en stærk roer på Eton. Han var med i Oxfords otter første gang i 1911 og var der med til at vinde det traditionsrige Oxford vs. Cambridge Boat Race. Han deltog i løbet flere gange og vandt også i 1913.

Horsfall var med i den britiske otter fra Leander ved OL 1912 i Stockholm som den yngste i besætningen, der derudover talte Edgar Burgess, Sidney Swann, Leslie Wormald, Angus Gillan, Stanley Garton, Alister Kirby, Philip Fleming og styrmand Henry Wells. Båden vandt i indledende heat over en canadisk båd, i kvartfinalen over en australsk båd og i semifinalen over en tysk båd. I finalen mødte Leander en anden britisk båd fra New College, Oxford, og Leander trak fra halvvejs i løbet og så sig ikke tilbage, men vandt med en længde. Ved lodtrækningen om banerne til finaleløbet vandt New College og tilbød ifølge traditionen modstanderne at vælge først. Traditionen bød så, at modstanderne skulle afslå valget, men Leander accepterede det og valgte den bedste bane. Dette medførte, at kong Gustav 5. ved medaljeceremonien ærede New College, der siden har haft en tradition med ved festlige lejligheder at udbringe en skål under overskriften "God Damn Bloody Magdalen" og have et brevhoved med forkortelsen herfor, 'GDBM'.

Han var med til at vinde Henley Royal Regatta i otteren i 1913 og de tre første år efter første verdenskrig. Han var igen med i den britiske otter ved OL 1920 i Antwerpen, og besætningen bestod denne gang ud over Horsfall af Guy O. Nickalls, Richard Lucas, Walter James, John Campbell, Sebastian Earl, Ralph Shove, Sidney Swann og styrmand Robin Johnstone. Briterne vandt over en schweizisk båd i indledende heat og over en norsk båd i semifinalen, inden de i finalen mødte den amerikanske båd. Briterne lagde sig i spidsen fra løbets begyndelse, og det var først ved omkring 1700 m, at amerikanerne for alvor satte fart på. Amerikanerne endte med at vinde med under et sekunds forspring over de udmattede briter.

Øvrige karriere 
Ved udbruddet af første verdenskrig kom Horsfall med i Rifle Brigrade, men skiftede senere til RAF, hvor han blev leder af en eskadrille. Han gjorde sig fordelagtigt bemærket under krigen og blev tildelt både Military Cross og Distinguished Flying Cross samt udnævnt til ridder af Æreslegionen.

Han indgik senere i familiefirmaet, der især var kendt for at handle med palmeolie.

Han vedblev at være engageret i rosporten og var ved OL 1948 træner for de britiske roere.

OL-medaljer 
 1912:  Guld i otter
 1920:  Sølv i otter

Referencer

Eksterne henvisninger 

Roere fra Storbritannien
Personer fra Liverpool
Deltagere for Storbritannien ved sommer-OL 1912
Deltagere for Storbritannien ved sommer-OL 1920
Olympiske mestre fra Storbritannien
Olympiske sølvmedaljevindere fra Storbritannien
Stanley Garton

Arthur Stanley Garton (født 31. marts 1889 i London, død 20. oktober 1948 i Woking) var en engelsk roer og olympisk guldvinder.

Rokarriere 
Garton gik på Eton College og senere på Magdalen College på Oxford University og roede begge steder. Han var med til at vinde Oxford vs. Cambridge Boat Race i 1909, 1910 og 1911 og var med til at vinde Henley Royal Regatta i otteren i 1910 og 1911 samt 1913. 

Han var med i den britiske otter fra Leander ved OL 1912 i Stockholm i besætningen, der ud over ham talte Ewart Horsfall, Sidney Swann, Leslie Wormald, Angus Gillan, Edgar Burgess, Alister Kirby, Philip Fleming og styrmand Henry Wells. Båden vandt i indledende heat over en canadisk båd, i kvartfinalen over en australsk båd og i semifinalen over en tysk båd. I finalen mødte Leander en anden britisk båd fra New College, Oxford, og Leander trak fra halvvejs i løbet og så sig ikke tilbage, men vandt med en længde. Ved lodtrækningen om banerne til finaleløbet vandt New College og tilbød ifølge traditionen modstanderne at vælge først. Traditionen bød så, at modstanderne skulle afslå valget, men Leander accepterede det og valgte den bedste bane. Dette medførte, at kong Gustav 5. ved medaljeceremonien ærede New College, der siden har haft en tradition med ved festlige lejligheder at udbringe en skål under overskriften "God Damn Bloody Magdalen" og have et brevhoved med forkortelsen herfor, 'GDBM'.

Øvrige karriere 
Han bevarede en tæt tilknytning til sin sport efter universitetet, og han fungerede som træner for Oxford i flere tilfælde efter første verdenskrig.

Hans datter giftede sig med Dickie Burnell, der vandt OL-guld i 1948 i dobbeltsculler, og hans dattersøn deltog i Cambridge-Oxford-løbet i 1962.

OL-medaljer 
 1912:  Guld i otter

Referencer

Eksterne henvisninger 

Roere fra Storbritannien
Personer fra London
Deltagere for Storbritannien ved sommer-OL 1912
Olympiske mestre fra Storbritannien
Henry Wells

Henry Bensley Wells (12. januar 1891 - 4. juli 1967) var en engelsk roer og olympisk guldvinder, født i Kensington.

Wells vandt en guldmedalje for Storbritannien ved OL 1912 i Stockholm i disciplinen otter. Han var styrmand i båden, der blev roet af Edgar Burgess, Sidney Swann, Leslie Wormald, Ewart Horsfall, James Angus Gillan, Alister Kirby, Philip Fleming og Stanley Garton. Han repræsenterede flere gange University of Oxford i det traditionsrige Oxford vs. Cambridge Boat Race på Themsen.

OL-medaljer 
 1912:  Guld i otter

Referencer

Eksterne henvisninger 

Roere fra Storbritannien
Personer fra London
Frederick Cresser

Frederick "Fred" Cresser (marts 1872 - ukendt dødsår) var en amerikansk roer og olympisk guldvinder, født i Tyskland.

Cresser vandt, som del af den amerikanske otter, en guldmedalje ved OL 1904 i St. Louis. Resten af besætningen bestod af Michael Gleason, Frank Schell, James Flanagan, Charles Armstrong, Harry Lott, Joseph Dempsey, John Exley og styrmand Louis Abell. Der deltog kun to både i konkurrencen, den amerikanske der vandt guld, samt en canadisk der fik sølv. Det var Cressers eneste OL-deltagelse.

OL-medaljer 
 1904:  Guld i otter

Referencer

Eksterne henvisninger 

Roere fra USA
Louis Abell

Louis Grenville "Lou" Abell (21. juli 1884 - 25. oktober 1962) var en amerikansk roer og dobbelt olympisk guldvinder, født i New Jersey.

Abell vandt, som styrmand i den amerikanske otter, en guldmedalje ved OL 1900 i Paris. Fire år senere, ved OL 1904 i St. Louis, vandt han sin anden guldmedalje i disciplinen. Han var den ene af kun to af guldvinderne fra Paris der var med i båden igen i 1904 (den anden var John Exley).

OL-medaljer 
 1900:  Guld i otter
 1904:  Guld i otter

Referencer

Eksterne henvisninger 

Roere fra USA
Personer fra New Jersey
Medaljevindere ved sommer-OL 1900
Medaljevindere ved sommer-OL 1904
Olympiske mestre fra USA
Olympiske medaljevindere i roning
Edwin Hedley

Edwin P. "Ed" Hedley (23. juli 1864 - 22. maj 1947) var en amerikansk roer og olympisk guldvinder, født i Philadelphia.

Hedley vandt, som del af den amerikanske otter, en guldmedalje ved OL 1900 i Paris, første gang roning var med på det olympiske program. Resten af besætningen i amerikanernes båd bestod af William Carr, Harry DeBaecke, John Exley, John Geiger, James Juvenal, Roscoe Lockwood, Edward Marsh og styrmand Louis Abell. Der deltog fem både i konkurrencen, hvor Belgien og Holland sikrede sig sølv- og bronzemedaljerne. Det var Hedleys eneste OL-deltagelse.

OL-medaljer 
 1900:  Guld i otter

Referencer

Eksterne henvisninger 

Roere fra USA
Personer fra Philadelphia
Jesper Zølck

Jesper Zølck er en dansk journalist, tv-vært og korrespondent. 

I 2021 blev han ansat som nordisk korrespondent for TV 2 Nyhederne og TV 2 News med ansvar for Sverige, Norge, Finland og Island. Han er desuden en ofte brugt USA-kommentator.

Han har dækket amerikansk politik siden 2012, herunder valgkampene i 2014, 2016, 2018 og 2020 og været vært på flere magasinprogrammer om amerikansk politik, blandt andet “Verden ifølge Trump” på TV 2 News. Han har desuden dækket klima- og energipolitik, herunder været redaktør og vært på TV 2’s dækning fra klimatopmøderne i København, 2009 (COP15) og Paris, 2015 (COP21). Han har desuden været pressechef i Klima- og Energiministeriet (2010-2012). 

Han har i 2005 instrueret oplysningsfilmen Kampen om Koranen.

I juni 2019 blev Jesper Zølck gift med den svenske journalist, korrespondent, talkshow-vært og forfatter Carina Bergfeldt.

Referencer

Eksterne henvisninger 
 

Tv-værter fra Danmark
Journalister fra Danmark
Ansatte ved TV 2
Christian Holten Bonke

Christian Holten Bonke (født 1973 i Fredericia) er en dansk dokumentarfilminstruktør og manuskriptforfatter. Han har instrueret musikvideoer, reklamer og dokumentarserier til tv, senest Uffes alternativ. (2 episoder, DR 2015). Han blev uddannet på Filmskolen og tog sin eksamen i 2005.

Hans film Ballroom Dancer (2011) vandt adskillige priser over hele verden. Filmen er en dokumentarfilm om en pensioneret latindanser, der vil kæmpe sig tilbage i verdenseliten; et mål med store personlige omkostninger.

Dokumentarerne Christian Holten Bonke vælger at arbejde på har normalt en dramatisk karakter. Den portrætterede person udvikler sig ofte og har som regel en mission at udføre. Dette giver Bonke muligheden for at arbejde med en række dramatiske og visuelle virkemidler, der måske er mere typiske i spillefilm. Vi ser eksempler på dette i First Love (2007), Ballroom dancer og Ejersbo (2015).

I tv-dokumentaren Uffes alternativ følges politikeren og partiformanden Uffe Elbæk under den hektiske dannelse af partiet Alternativet i november 2013 og frem til valget i juni 2015. Filmen falder ind under den dokumentariske genre den oberserverende dokumentar, som ofte bruges i politiske dokumentarer. Lignende eksempler på dokumentarfilm af samme stil er amerikanske Donn Alan Pennebakers The War Room (1993) om Bill Clintons præsidentkampagne i 1992 og Christoffer Guldbrandsens Fogh bag facaden (2003) om den danske statsminister Anders Fogh Rasmussens forhandlinger om udvidelsen af EU i 2002.

Et tilbagevendende tema i Bonkes film, uanset undergenre, er fascinationen for den der virkelig brænder for en idé. Hans film er meget personlige portrætter, og han fokuserer ofte på det menneskelige aspekt.

Filmografi 

 2015: Ejersbo
 2015: Uffes alternativ
 2015: Mathias Reumert
 2014: Upassende
 2012: Nu som Mennesker
 2011: Ballroom dancer
 2008: Fast ejendom
 2007: First Love
 2007: Rasmus Nøhr
 2006: Piger fra Havdrup
 2006: Roskilde

Kildehenvisninger

Eksterne henvisninger 
 

Filminstruktører fra Danmark
Personer fra Fredericia
Manuskriptforfattere fra Danmark
Dokumentarfilminstruktører
Herons dampkugle

Herons dampkugle er verdens første dampmaskine og blev opfundet af Heron i Alexandria, Aegyptus, i Romerriget. Kuglen af fastgjort med to rør til en beholder med kogende vand. Vanddampen stiger ind i kuglen, og slipper ud gennem to bøjede rør, der peger i hver sin retning. Derved drejer kuglen rundt som en dampturbine.

Kildehenvisninger 

Dampkraft
Kultur i Romerriget
Egypten i antikken
Willem van Haren

Willem van Haren (født 17. oktober 1626 i Leeuwarden, død 15. april 1708 sammesteds) var en grietman (en slags borgmester) i het Bildt, rentmeester (rentemester, en slags embedsmand) af domænerne, statsmand, diplomat, kurator ved Universitetet i Franeker. Han udførte forskellige diplomatiske missioner, herunder til Danmark, Sverige, Köln og England. Han blev venner med Karl XI af Sverige. Van Haren var blandt andet involveret i forhandlingerne om Freden i Nijmegen.

Liv og gerning 

Willem van Haren voksede op i Leeuwarden, hvor familien boede i en stor ejendom, der nu bruges af Princessehof keramikmuseum. Han giftede sig omkring august 1660 med Elisabeth van Hemmema, datter af Duco van Hemmema. Willem van Haren boede i Van-Harens-slottet i Sint Annaparochie. Han skaffede advokaten Gerard Noodt en ansættelse ved Hogeschool van Franeker (Universitetet i Franeker).

Fra 1652 til 1698 var Willem van Haren grytman i het Bildt. I denne periode var han bygherre for Van Harenskerk i Sint Annaparochie, opført i 1683 og opkaldt efter ham. I 1686 blev der bygget et gravkapel bag kirken til fordel for hans familie. Karl XI skænkede tunge døre af kobber til gravkapellet. I 1698 gav han afkald på stillingen aom grietman til fordel for sin fætter Adam Ernst van Haren.

Den 26. december 1688 døde Willem van Harens hustru i en alder af 53. Selv døde han først i 1708, da 81 år gammel. Begge blev begravet i gravkapellet. Der findes i kapellet et epitaf: Mudana Vana Caduca Nil (Den jordiske er forgæves, skær intet). Teksten lyder:
"Stol på Gud, verden er lille, lær at dø. Willem van Haren, af en adelig familie, skudt fra Valkenburg over Maas, og Elisabeth van Hemmema, begge mens de stadig var i live, huskede menneskelig skrøbelighed og fik denne kirkegård grundlagt i det Herrens år 1686, da de havde levet i 28 år i et lykkeligt ægteskab i medgang [velstand] og modgang."

Noter 

Nederlændere i 1600-tallet
The Secret Service (tegneserie)

The Secret Service (også kendt som Kingsman), er en amerikansk-britisk tegneserie, skrevet af Mark Millar, og tegnet af Dave Gibbons. 

Den har dannet grundlag for filmen Kingsman: The Secret Service, fra 2014.

Eksterne henvisninger 

Fiktive organisationer
Tegneserier
Værker om spionage
Den magiske legetøjsbutik

Den magiske legetøjsbutik er en britisk film fra 2007 instrueret af Zach Helm, med Dustin Hoffman og Natalie Portman i hovedrollerne.

Medvirkende 
 Dustin Hoffman som Hr. Edward Magorium
 Paul Hüttel som Hr. Edward Magorium (dansk stemme)
 Natalie Portman som Molly
 Cecilie Stenspil som Molly (dansk stemme)
 Jason Bateman som Henning Vester
 Henrik Koefoed som Henning Vester (dansk stemme)
 Zach Mills som Erik
 Oliver Ryborg som Erik (dansk stemme)	
 Ted Ludzik som Bellini
 Madalena Brancatella som Jessica
 Paula Boudreau som Brenda
 Mike Realba som Dave Wolf
 Steve Whitmire som Kermit

Kilder og Eksterne henvisninger 
 

Komediefilm fra Storbritannien
Britiske film fra 2007
Familiefilm
Pelle Haleløs (film fra 2020)

Pelle Haleløs () er en animeret spillefilm fra 2020 instrueret af Christian Ryltenius.

Kilder

Eksterne henvisninger 
 

Animationsfilm fra Sverige
Svenske film fra 2020
Nerve

En nerve er et bundt af aksoner, omgivet af bindevæv i det perifere nervesystem. En nerve indeholder aksoner fra mange neuroner.
 
Nerver kan indeholde både afferente og efferente nervefibre. Afferente nervefibre leder information via sensoriske neuroner til centralnervesystemet. Efferente nervefibre leder information fra centralnervesystemet via motorneuroner til muskler og kirtler.

Kranienerverne udgår direkte fra hjernen og hjernestammen. Spinalnerverne udgår fra rygmarven.

Noter 

 
Nervesystemet
Sognefogedgården

Sognefogedgården, også kendt som Museet Sognefogedgården i Frederikshavn er en gammel parallelgård fra 1400-tallet, der med sikkerhed kan dateres tilbage til 1713. Den var oprindelig en fæstegård under Knivholt Hovedgård, og en af de få rester af det gamle Vester-Flade i det der før udgjorde Fladstrand.

Jorden under stuehuset er aldrig blevet dyrket, og det menes derfor at gården, med stor sandsynlighed, godt kan have eksisteret helt tilbage i middelalderen.

Museet er det eneste sted i Frederikshavn, hvor kan se hvordan befolkningen i området boede omkring 1900-1940. Det er drevet af frivillige på en levende og autentisk måde.

Gårdens sidste ejer var Peter Munk, som døde i 1990 uden at blive gift og uden arvinger.

Gården står som da Peter Munk ejede den. Et besøg værd, hvor man får et indblik i livet i området i starten af 1900-tallet.

Her fortælles ved guidede rundvisninger sjove anekdoter om gårdens sidste ejer som var millionær. Museet giver de besøgende en oplevelse af, at dem som boede her, lige er gået en tur. Her fortælles den almindelige frederikshavners historie.

På gårdspladsen kan man sidde og nyde sin medbragte mad eller kaffe, alt imens høns og ænder render rundt om bordene. Det er ganske gratis at sidde på gårdspladsen, og opleve det hyggelige gårdmiljø, som emmer af historie og idyl.

Kildehenvisning 

 Sognefogedgården

Frederikshavn
Museer i Region Nordjylland
Globalindkomst

Globalindkomstprincippet er et centralt princip indenfor dansk skatteret, hvorved fuldt skattepligtige personer som udgangspunkt er skattepligtige af deres samlede indkomst, uafhængigt af om den stammer fra Danmark eller udlandet og uanset om indtægten (også) beskattes i udlandet. Princippet udledes af Statsskattelovens § 4, hvoraf det fremgår: Som skattepligtig Indkomst betragtes med de i det følgende fastsatte Undtagelser og Begrænsninger den skattepligtiges samlede Aarsindtægter, hvad enten de hidrører her fra Landet eller ikke... 
Beskattes en udenlandsk indtægt også i udlandet, opstår der dobbeltbeskatning. Dobbeltbeskatning kan undgås, såfremt de pågældende lande har indgået en Dobbeltbeskatningsoverenskomst (DBO).  
 
Globalindkomstprincippet er ikke fuldt gældende for selskaber mv. Med indførelsen af territorialprincippet ved lov nr. 426 af den 6. juni 2005 fremgår det nu af selskabsskattelovens § 8, stk. 2., at indtægter og udgifter vedrørende et fast driftssted eller en fast ejendom i en fremmed stat, på Færøerne eller i Grønland ikke medregnes ved opgørelsen af selskabers danske indkomstopgørelse.

Noter 

Jura
Borgerrepræsentationen i København 2018-2021

Ved kommunalvalget den 21. november 2017 indvalgtes 55 medlemmer af Københavns Borgerrepræsentation. 

Mandatfordelingen var som følger:

 Socialdemokratiet: 15
 Enhedslisten: 11
 Alternativet: 6
 Venstre: 5
 Radikale Venstre: 5
 Socialistisk Folkeparti: 5
 Dansk Folkeparti: 3
 Det Konservative Folkeparti: 3
 Liberal Alliance: 2

Kilder 

Københavns Borgerrepræsentation
Jean Malaurie

Jean Malaurie (født 22. december 1922) er en fransk grønlandsforsker, der udover omfattende videnskabelig forskning og produktion om Grønland er kendt for sin afsløring af den atombevæbnede amerikanske base ved Qaanaaq (Thule), som han opdagede den 16. juni 1951. Han tog offentligt til orde mod denne installation og mod at den var etableret uden samtykke fra lokalbefolkningen. Forinden var han den 29. maj sammen med inuitten Kutsikitsoq som de første mennesker nået frem til den magnetiske nordpol.

Kilder og henvisninger

websted

 

Geografer fra Frankrig
Personer i Grønlands historie
Lacus Flevo

Lacus Flevo, oversat: Flevo-søen, var en sø i det, der nu er Holland, der eksisterede i romersk tid og i den tidlige middelalder. Nogle geografere mener, at denne sø egentlig ikke var en enkelt sø men snarere et sæt af flere søer forbundet med hinanden.

Historie

Klassisk oldtid 
Fra den indo-europæiske sprogrod *plew- "flyde"  blev navnet overtaget af den romerske geograf Pomponius Mela i beskrivelsen af denne region. I sin afhandling om geografi fra 44 e.Kr. taler Pomponius om en Flevo Lacus. Han skriver: "Rhinens nordlige gren udvides som Flevo-søen og omslutter en ø med samme navn, og derefter flyder en normal flod til havet". Andre kilder taler snarere om Flevum, som kunne være relateret til nutidens Vlie (Vliestroom), det vil sige søvejen mellem de hollandske øer Vlieland og Terschelling. Dette navn er grammatisk mere sandsynligt som en geografisk betegnelse, hvorfor det antages, at Pomponius misforstod betydningen af ordet, og derfor gav det navnet Flevo. Faktisk dannede Vlie udløb fra søen ud i Nordsøen.

Middelalderen 
Nogle af middelalderens tekster henviser til denne sø med navnet Almere. Den 14. december 1287, i det, der blev kaldt Lucia-stormfloden under en mindeværdig storm i Friesland og Holland, oversvømmede Nordsøen ferskvandssøen med saltvand, nedbrød og ødelagde flere dæmninger og klitter og omdannede søen til en bugt, der derefter blev kaldt Zuiderzee, hvilket betyder "Sydhavet".

Nyere tid 
Flevo-søen har også indirekte givet navn til det østlige og sydlige Flevolands landindvindingsområder, efter at disse blev inddæmmede som nyvundet land i henholdsvis 1957 og 1968 og ikke længere udgjorde en del af IJsselmeer.

Noter 

Nederlandenes historie
Prins Georg (flertydig)

Prins Georg, Prins George, Prins Georges kan henvise til flere personer:

 Prins Jørgen af Danmark (kendt i Storbritannien som Prince George of Denmark) (1653–1708) – søn af Kong Frederik 3. af Danmark, gift med Dronning Anne af Storbritannien
 Prins Georg af Grækenland (1869–1957) – søn af Kong Georg 1. af Grækenland
 Prins George, Hertug af Kent (1902–1942) – søn af Kong Georg 5. af Storbritannien
 Prins Georg af Danmark (1920–1986) – søn af Prins Axel af Danmark, oldebarn af Kong Christian 9. af Danmark
 Prins George af Cambridge (født 2013) – søn af Prins William, hertug af Cambridge, barnebarn af Kong Charles 3. af Storbritannien

Se også 
 Georg (navn)
Vincenzo Ferdinandi

Vincenzo Ferdinandi (1920, Newark - 1990, Rom) han var en italiensk designer blandt grundlæggerne af high fashion i Italien.

Født fra en familie, der var flyttet til USA i slutningen af 1800-tallet.

I midten af 1940'erne flyttede han til Italien i Rom og perfektionerede sin stil af modedesigner Fernanda Gattinoni.
I 1949 rejste han til Paris kaldet af Christian Dior for et stilistisk samarbejde med den berømte franske maison.

Han vendte tilbage til Italien og åbnede et high fashion studio i Via Veneto.

I 1951 i London for det engelske marked underskrev han en kontrakt med Clark & Morland Ltd for en række ekstravagant fodtøj, et tilbehørselement, som den unge skrædder altid har været overbevist om

Han var blandt de stylister, der blev inviteret den 22. juli 1952 i Firenze til den første historisk parade af Palazzo Pitti, som hjalp med at bekræfte fødselen og legitimiteten af italiensk mode og begyndte den revolutionerende kreative gæring, der var godt beskrevet af en meget ung Oriana Fallaci sendt af ugebladet Epoca.

Også i 1953 var han sammen med andre tidens store designere blandt grundlæggerne af den italienske haute couture union.

Hans stil var tør og uden dikkedarer. En meget ung Valentino har fået erfaring med ham. For Ferdinandi var elegance linjernes nøgternhed. Han havde en medfødt evne til at cut. Det eneste frivolitet, han tillod sig, var at sy den sidste knap på sine modeller alene. Vogue kaldte ham "a star tailor".

Han klædte Ingrid Bergman, Sandra Dee, Rhonda Fleming, May Britt, Virna Lisi, Anna Magnani, Gina Lollobrigida, Sylva Koscina, Lucia Bosè, Ilaria Occhini, Elsa Martinelli, Marta Marzotto, Eloisa Cianni, der var Miss Italien i 1952. Jennifer Jones hun var iført sin kjole i filmen "Stazione Termini" instrueret af Vittorio De Sica, selvom kostumerne krediteres Christian Dior i kreditterne. Det år vandt Dior Oscar for bedste kostume, og som en ægte gentleman betroede han sig: "Vincenzo.... a bòn retour....".

Med ankomsten af pret-a-porter i begyndelsen af 1960'erne besluttede han at forlade landingsbanerne, og fortsatte med at arbejde indtil året for hans død i Rom i 1990.

I 2014 inkluderede Maxxi-museet i Rom ham blandt pionererne inden for italiensk mode.

Ekstern henvisning 

 Ferdinandi Haute Couture

Noter 

Designere fra Italien
Bundesliga 2018-19 (kvinder)

2018–19 sæsonen af Frauen-Bundesliga var den 29. sæson af Tysklands bedste række i kvindernes fodboldliga. Sæsonen kørte fra 15. september 2018 til 12. maj 2019.

VfL Wolfsburg vandt mesterskabet for femte ganga.

Stillingen

Topscorere

Referencer 

Bundesliga (kvinder)
Fodboldsæson 2018-19
Marie Vilmann

Marie Vilmann (21. oktober 1993) er en dansk cykelrytter, som kørte for UCI Women's Team - Bigla Pro Cycling.

Noter

Kilder og Eksterne henvisninger 
 

Kvindelige cykelryttere fra Danmark